《庐山道中》
宋代·董嗣杲

叠叠苍峦别是天，往来即是地行仙。
拨云峰底落红雨，冷翠谷中浮紫烟。
树色净依山色古，樵声清共瀑声传。
远公不作渊明醉，结社徒然怀白莲。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。